b'\n_START_ARTICLE_\nNeferkamin Anu\n_START_SECTION_\nDokazi\n_START_PARAGRAPH_\nNeferkamin Anu je omenjen v 52. vnosu Abido\xc5\xa1kega seznama kraljev, ki je bil sestavljen v zgodnjem ramze\xc5\xa1kem obdobju. Na tem seznamu je bil njegov predhodnik Neferkare Pepiseneb in naslednik Kakare Ibi. Na Torinskem seznamu kraljev je kot Nefer omenjen v 10. vrstici 4. kolone seznama. Torinski seznam je skladen z Abido\xc5\xa1kim seznamom, vendar je po\xc5\xa1kodovan, zato se podrobnosti o Neferkamin Anujevem vladanju ne da razbrati.'